Zvonimir Tomičić diplomirao je na Pravnom fakultetu Sveučilišta Josipa Jurja Strossmayera u Osijeku 2000. godine. U rujnu 2001. godine zaposlio se kao asistent na Katedri kaznenopravnih znanosti na Pravnom fakultetu u Osijeku. Magistar kaznenopravnih znanosti postao je 2006. godine završetkom Poslijediplomskog studija kaznenog prava pod mentorstvom akademika prof. dr.sc. Davora Krapca. Stekao je doktorat znanosti 2010. godine na Pravnom fakultetu Sveučilišta Josipa Jurja Strossmayera u Osijeku pod mentorstvom prof. dr. sc. Vladimira Ljubanovića. Zaposlen je na Katedri kaznenopravnih znanosti Pravnog fakulteta Sveučilišta Josipa Jurja Strossmayera u Osijeku kao docent. Glavno područje znanstvenog interesa mu je Kazneno procesno pravo.

Autor je dvije znanstvene monografije te autor i koautor više članaka iz područja kaznenog procesnog prava, izvršnog kaznenog prava i zaštite prava i položaja djece u kaznenom postupku.